No rīta, uzlecot saulei, ap māju aktivizējas gaisa slāņu kustība virzienā uz augšu, jo gaiss pamazām iesilst. Savā kustībā uz augšu siltais un mitrais gaiss saskaras ar logu 3 stiklu paketes virsmu, bet tā vēl ir ar āra gaisa nakts temperatūru, tātad zemāku par augšupejošā gaisa temperatūru. Rezultātā veidojas aprasošanai (rasas veidošanās) labvēlīgi apstākļi. Tas ir iespējams tikai tāpēc, ka 3 stiklu pakete pietiekami ilgi un efektīvi saglabā siltuma izolācijas pretestību, un logs paspēj norasot, kas pēc noteikta laika, izlīdzinoties apkārtējās vides temperatūrai, izzūd. Tā ir labu logu īpatnība, kas ir tikai īslaicīga parādība un nerada negatīvas sekas.
Lai ārējās loga rūts ārpusē veidotos kondensācija, ir nepieciešami šie pieci apstākļi:
zema loga U vērtība;
skaidras nakts debesis;
brīvs skats uz debesīm;
liels mitrums;
mierīgs laiks vai tikai viegls vējš.